ფერნანდო ლიორენტე
ფერნანდო ლიორენტე ტორესი (ესპ. Fernando Llorente Torres; დ. 26 თებერვალი, 1985; პამპლონა, ესპანეთი), მეტსახელად El Rey León (მეფე ლომი) — ესპანელი ფეხბურთელი, „ნაპოლის“ თავდამსხმელი. კარიერა დაიწყო ბილბაოს „ატლეტიკის“ ახალგაზრდულ გუნდებში და გახდა კლუბის ერთ-ერთი უმნიშვნელოვანესი ფეხბურთელი დეკადის განმავლობაში. კლუბში მისი დებიუტი შედგა 2005 წელს. 2011-2012 წლების სეზონში მან კლუბის მაისურით 29 გოლი გაიტანა ყველა გათამაშებაში, რის გამოც მას მოიხსენიებენ „ბილბაოს ლეგენდად“. ესპანეთის ეროვნულ ნაკრებში ასპარეზობს 2008 წლიდან და გუნდს დაეხმარა 2010 წლის მსოფლიო ჩემპიონატის მოგებაში. მან ასევე მოიგო 2012 წლის ევროპის ჩემპიონატი.